abbreviation: LCPAmb

pdf_content: 820.100 - Lescha introductiva tar la lescha federala davart la protecziun da l'ambient (lescha chantunala davart la protecziun da l'ambient, LCPAmb)    820.100   Lescha introductiva tar la lescha federala davart la  protecziun da l'ambient (lescha chantunala davart la  protecziun da l'ambient, LCPAmb)  dals 02-12-2001 (versiun dals 01-04-2020)  sa  basond sin  ils  art. 36  e  65 al. 1  da la  lescha  federala  davart  la  protecziun da  l'ambient (lescha davart la protecziun da l'ambient, LPAmb) dals 7 d'october 19831)   sco er da l'art. 41bis da la constituziun chantunala2)  acceptada dal pievel ils 2 da december 20013)  1. Disposiziuns generalas  Art.  1 Intent e champ d'applicaziun 1 Questa lescha regla l'execuziun da la legislaziun davart la protecziun da l'ambient  spezialmain la repartiziun da las incumbensas tranter las vischnancas ed il chantun. 2 La lescha vala per tut ils secturs che vegnan reglads en la lescha federala davart la   protecziun da l'ambient4) (lescha federala) e per las ordinaziuns che sa basan sin  quella.  Art.  2 Cumpetenza 1. chantun  1 Il  chantun  exequescha  la  legislaziun  federala  davart  la  protecziun  da  l'ambient   uschenavant ch'il dretg chantunal na declera betg las vischnancas per cumpetentas. 2 La regenza ha la surveglianza suprema ch'i vegnian observadas las prescripziuns  davart  la  protecziun  da  l'ambient  federalas  e  chantunalas.  Ella  designescha  il  departament  cumpetent  (departament)  ed  il  post  spezialisà  per  la  protecziun  da  l'ambient (post spezialisà).  1) CS 814.01 2) en la nova CC art. 81 al. 1; DG 110.100 3) M dals 5 da december 2000, 559; PCG 2000/2001, 719 4) CS 814.01  * tabellas da las modificaziuns a la fin dal relasch   1   http://db.clex.ch/link/Bund/814.01/rm http://db.clex.ch/link/Bund/814.01/rm https://www.gr-lex.gr.ch/data/110.100/rm   820.100    3 Il post spezialisà è l'autoritad executiva cumpetenta, sche ni il dretg federal ni il   dretg chantunal na decleran in auter organ per cumpetent.  Art.  3 2. vischnancas, corporaziuns da vischnancas 1 Las vischnancas adempleschan las incumbensas ch'èn surdadas ad ellas tras questa   lescha. Ellas relaschan las prescripziuns necessarias. 2 Las  prescripziuns  da  questa  lescha  che  pertutgan  las  vischnancas  vegnan  applitgadas analogamain per las corporaziuns da vischnancas.  Art.  4 Delegaziun da cumpetenzas dal post spezialisà 1 Sch'ina vischnanca  dispona,  suletta  u  colliada  cun in'autra,  da  las  cumpetenzas  professiunalas necessarias e dals indrizs tecnics necessaris, la po il departament sin  dumonda surdar cumpetenzas dal post spezialisà. 2 Las disposiziuns che las vischnancas han relaschà sa basond sin las cumpetenzas  surdadas ston vegnir communitgadas al post spezialisà.  Art.  5 Collavuraziun dal chantun e da las vischnancas 1 Il chantun e las vischnancas collavuran stretgamain tar l'execuziun da la legislaziun  davart la protecziun da l'ambient. 2 Il chantun sustegna e cusseglia las vischnancas. 3 Las  vischnancas  sustegnan  il  chantun.  Ellas  pon  vegnir  consultadas  da  las  autoritads  chantunalas  per  sclerir  fatgs,  per  far  controllas  e  per  chaussas  sumegliantas.  Art.  6 Contracts da cooperaziun 1 Il  chantun  po  far  contracts  da  cooperaziun  cun  interpresas  u  cun  federaziuns  interprofessiunalas. 2 Ils  contracts  da  cooperaziun  reglan  spezialmain  la  moda  e  l'extensiun  da  l'autocontrolla e dals rapports a las autoritads sco er la dimensiun da las controllas da  las autoritads.  Art.  7 Examinaziuns, expertisas 1 Las autoritads executivas pon incumbensar terzas persunas da far retschertgas sco  er da far expertisas professiunalas.  Art.  8 Eliminar situaziuns che cuntrafan a las prescripziuns 1 Las  autoritads  chantunalas  e  las  vischnancas  surveglian  che  las  prescripziuns  davart la protecziun da l'ambient vegnian observadas.  2       820.100   2 Sch'i vegn cuntrafatg a las prescripziuns, procuran ellas ch'i vegnia puspè stgaffì il   stadi  legal  sin  donn  e  cust  da  la  persuna  obligada.  Sche  in'autra  autoritad  è  cumpetenta per l'execuziun da la lescha, vegn quai communitgà a quella.  Art.  9 Execuziun 1 Per ils custs da l'execuziun exista in dretg da pegn legal tenor ils artitgels  130 ss. da  la lescha introductiva tar il cudesch civil svizzer1).   Art.  10 Cussegliaziun ed infurmaziun 1 Las autoritads chantunalas cumpetentas infurmeschan la publicitad periodicamain  davart la protecziun da l'ambient e davart il stadi da las grevezzas per l'ambient. Las   vischnancas infurmeschan, en cas da basegn, davart dumondas da la protecziun da  l'ambient en ses champ da cumpetenza. 2 Las autoritads cusseglian persunas privatas ed interpresas e recumondan mesiras  per evitar e per reducir grevezzas per l'ambient.  Art.  11 Taxas 1 Il  chantun  e  las  vischnancas  pretendan,  tenor  questa  lescha  e  tenor  la  lescha  federala2), taxas per disposiziuns, per controllas e per servetschs spezials. 2 L'ordinaziun  da  taxas  vegn  relaschada  en  il  chantun  da  la  regenza,  en  las   vischnancas da l'autoritad ch'è cumpetenta tenor il dretg communal.  Art.  11a * Contribuziuns chantunalas a projects innovativs 1 Il chantun po conceder contribuziuns a projects ed a stabiliments innovativs, sche  quels gidan substanzialmain a proteger las resursas natiralas u a mitigiar la grevezza   per l'ambient.  1) DG 210.100 2) CS 814.01   3   http://db.clex.ch/link/Bund/814.01/rm https://www.gr-lex.gr.ch/data/210.100/rm   820.100    2. Protecziun cunter immissiuns  2.1. IMPESTAZIUNS DA L'ARIA  Art.  12 Limitaziuns d'emissiuns 1. tar stabiliments novs e midads a) princip  1 Las  vischnancas  procuran  en  il  rom  da  la  procedura  per  la  permissiun  da  construcziun  che  las  prescripziuns  davart  las  limitaziuns  d'emissiuns  vegnian  observadas tar stabiliments staziunars novs e tar tals ch'èn vegnids midads e che  chaschunan impestaziuns da l'aria.  Art.  13 b) stabiliments che impesteschan l'aria considerablamain 1 Las permissiuns da construcziun per stabiliments che chaschunan impestaziuns da  l'aria  considerablas  dovran  il  consentiment  dal  post  spezialisà.  La  regenza  designescha quests stabiliments. Las pretensiuns e las cundiziuns dal post spezialisà  ston  vegnir  integradas  en  la  permissiun  da  construcziun  avant  che  conceder  la  permissiun da construcziun. 2 Tgi che vul installar  u  midar  in  tal  stabiliment  sto  inoltrar  a la vischnanca ina  decleranza d'emissiuns. Ina tala sto er vegnir inoltrada avant ch'i vegnia introducì en  in stabiliment existent ina procedura da producziun (process) nova u midada che ha  per consequenza midadas considerablas da las emissiuns. 3 Las vischnancas suttamettan al post spezialisà las dumondas da construcziun e las  decleranzas  d'emissiuns.  Quel  ordinescha  a  norma  dal  dretg  federal  limitaziuns  d'emissiuns preventivas pli rigurusas.  Art.  14 c) procedura d'approvaziun da dretg spezial 1 Sch'in project è suttamess ad ina procedura d'approvaziun da la concessiun u dal  project  tenor  la  legislaziun  speziala,  è  l'autoritad  d'approvaziun  cumpetenta  per  ordinar limitaziuns d'emissiuns. L'emprim consultescha ella il post spezialisà.  Art.  15 2. tar stabiliments existents a) controlla  1 Il  post  spezialisà  procura  per  la  controlla  dals  stabiliments  che  chaschunan  impestaziuns da l'aria considerablas. 2 La  controlla  dals  ulteriurs  stabiliments  è  chaussa  da  las  vischnancas.  Ellas  designeschan en enclegientscha cun il post spezialisà la controlladra u il controllader  d'installaziuns da combustiun. 3 Il  post  spezialisà  fixescha  ils  detagls  da  las  controllas  e  da  las  mesiraziuns  periodicas da las emissiuns. El po, en il rom dal dretg federal, ordinar la frequenza   da l'execuziun respectivamain la repetiziun da la controlla e da las mesiraziuns.  4       820.100   Art.  16 b) sanaziun 1 Sche las limitas vegnan surpassadas u sch'in stabiliment n'accumplescha betg las  pretensiuns dal dretg federal, ordinescha il post spezialisà ch'il stabiliment vegnia  drizzà da nov, sanà u, sch'i fa basegn, mess ord funcziun.  Art.  17 Plan da mesiras 1 La regenza fa, sche las immissiuns tras l'impestaziun da l'aria èn smesiradas, in   plan  da  mesiras  en  collavuraziun  cun  las  vischnancas  pertutgadas.  Ella  fa  las  dumondas  correspundentas,  sche  las  mesiras  èn  en  la  cumpetenza  da  la  confederaziun u d'auters chantuns. 2 Ella procura per la realisaziun dal plan da mesiras, spezialmain per la basa legala   ed  organisatorica  necessaria  per  quest  intent.  Ella  controlla  periodicamain  las  mesiras introducidas. 3 Las vischnancas realiseschan il plan da mesiras en lur champ da cumpetenza.  Art.  18 Arder rument da guaud, funs ed iert 1 Las vischnancas pon a  norma dal  dretg federal ordinar ulteriuras restricziuns u  ulteriurs scumonds en connex cun arder rument da guaud, funs ed iert setg e natiral  en il liber.  2.2. CANERA  Art.  19 Limitaziuns d'emissiuns 1. tar apparats, tar maschinas e tar vehichels movibels  1 Las  vischnancas  èn  a  norma  dal  dretg  federal  cumpetentas  per  las  limitaziuns  d'emissiuns tar l'utilisaziun d'apparats, da maschinas e da vehichels movibels che  n'èn betg en la legislaziun speziala da la confederaziun.  Art.  20 2. tar stabiliments stabels novs e midads 1 Las  vischnancas  procuran  en  il  rom  da  la  procedura  da  permissiun  che  las   prescripziuns davart la limitaziun d'emissiuns da canera vegnian resguardadas tar  stabiliments stabels novs e midads; ellas prescrivan mesiras d'isolaziun cunter canera  vi da stabiliments existents. 2 Sch'in project è suttamess ad ina lescha speziala per la procedura d'approvaziun da  la concessiun, dal project u dals plans, è l'autoritad d'approvaziun cumpetenta per la   limitaziun da las emissiuns e per l'ordinaziun da mesiras d'isolaziun cunter canera vi  da stabiliments existents. L'emprim consultescha ella il post spezialisà.   5     820.100    Art.  21 Sanaziun da stabiliments stabels existents 1. vias  1 Il chantun fa ils programs per las sanaziuns e per las mesiras d'isolaziun cunter   canera (programs da sanaziun) sco er ils plans da plirs onns per las vias naziunalas e  chantunalas. Ils programs da sanaziun ston vegnir approvads da la regenza. 2 Las vischnancas fan programs da sanaziun e plans da plirs onns per las ulteriuras   vias. L'emprim consulteschan ellas il post spezialisà. 3 Il post spezialisà è cumpetent per la controlla da las sanaziuns realisadas. 4 Il chantun po pajar a las vischnancas contribuziuns per mesiras da protecziun e  d'isolaziun  cunter  la  canera.  L'autezza  da  las  contribuziuns  sa  drizza  tenor  l'efficacitad da las mesiras e tenor la forza finanziala da la vischnanca. *  Art.  22 2. ulteriurs stabiliments 1 Las vischnancas exequeschan las prescripziuns davart  la  sanaziun dals  ulteriurs  stabiliments.  Art.  23 Grads da sensibilitad 1 La classificaziun dals grads da sensibilitad vegn fatga en il rom da la planisaziun  d'utilisaziun. 2 Fin  a  la  classificaziun  fixescha  il  post  spezialisà  en  enclegientscha  cun  la  vischnanca il grad da sensibilitad en il singul cas.  Art.  24 Excepziuns dal scumond da l'avertura da zonas da construcziun 1 La  regenza  po  permetter  excepziuns  dal  scumond  da  l'avertura  en  il  rom  da  l'approvaziun  da  la  planisaziun  d'utilisaziun  per  pitschnas  parts  da  zonas  da  construcziun, en las qualas las valurs da planisaziun n'èn betg vegnidas observadas. 2 Sche nagina procedura da planisaziun d'utilisaziun  na vegn realisada,  pon talas  excepziuns vegnir permessas da las vischnancas en il rom da la procedura dal plan   da quartier u da la procedura per la permissiun da construcziun. Ordavant sto dentant  vegnir dumandà il consentiment dal post spezialisà. Las pretensiuns e las cundiziuns  dal post spezialisà ston vegnir integradas en la permissiun.  Art.  25 Permissiuns da construcziun en territoris engrevgiads cun canera 1 Las  vischnancas  exequeschan  las  prescripziuns  da  la  confederaziun  davart  la  concessiun da permissiuns da construcziun per edifizis cun locals sensibels a canera  en territoris engrevgiads cun canera. 2 Sche  las  limitas  d'immissiun  na  pon  betg  vegnir  respectadas  tras  las  mesiras  previsas en il dretg federal, sto la permissiun da construcziun avair il consentiment  dal post spezialisà. Las pretensiuns e las cundiziuns dal post spezialisà ston vegnir   integradas en la permissiun da construcziun avant che conceder la permissiun da  construcziun.  6       820.100   Art.  26 Occurrenzas cun effects da suns e radis da laser 1 Las  vischnancas  exequeschan  las  prescripziuns  davart  la  protecziun  dal  public  cunter effects da suns e radis da laser che pericliteschan la sanadad. 2 La  regenza  po  surdar  al  post  spezialisà  tschertas  incumbensas  executivas  per  distgargiar las vischnancas.  2.3. RADIS NUNIONISANTS  Art.  27 Limitaziuns d'emissiuns tar stabiliments novs e midads 1 Las permissiuns da construcziun u las approvaziuns d'ina concessiun, d'in project u  d'in  plan  d'ina  lescha  speziala  per  stabiliments  novs  e  midads  pon  be  vegnir  concedidas, sch'igl è garantì che las limitaziuns d'emissiun per la protecziun davart   radis  betg  ionisants  vegnan  resguardadas.  L'emprim  duain  ins  consultar  il  post   spezialisà. 2 Per  midar  stabiliments  sto  er  vegnir  fatga  ina  procedura  da  permissiun  da  construcziun  u  d'approvaziun  da  la  concessiun,  dal  project  e  dal  plan  da  dretg  spezial, sche la midada n'è betg colliada cun mesiras da construcziun.  Art.  28 Controlla, sanaziun 1 Il post spezialisà surveglia che las limitaziuns d'emissiuns vegnian resguardadas. 2 El eruescha las  immissiuns chaschunadas da stabiliments,  sch'i  dat  in motiv da  supponer ch'il stabiliment na correspunda betg a las prescripziuns. 3 El giuditgescha las immissiuns e fa las suandantas ordinaziuns a norma dal dretg  federal: a) tar stabiliments novs, mesiras per resguardar las limitaziuns d'emissiuns; b) tar stabiliments vegls, la sanaziun.  3. Substanzas privlusas per l'ambient  Art.  29 Ladim, meds per proteger plantas e lain 1 Las  vischnancas  surveglian  che  las  limitaziuns  temporalas  e  localas  e  ch'ils   scumonds da ladar sco er d'utilisar meds per proteger plantas e lain ordaifer il guaud  vegnian resguardads.   7     820.100    4. Ruments  4.1. PLANISAZIUN ED OBLIGAZIUN DA DISMETTER ILS  RUMENTS  Art.  30 Planisaziun chantunala dals ruments 1 La regenza fa la planisaziun chantunala dals ruments suenter avair consultà las  vischnancas e las corporaziuns per economisar ils ruments. 2 Ils stabiliments per dismetter ils ruments da muntada chantunala e regiunala ston  vegnir integrads confurm a la planisaziun dals ruments en il plan directiv chantunal.  Art.  31 * Intschess 1. determinaziun  1 Per ils ruments chasans combustibels che na pon betg vegnir reutilisads cumpiglia  l'intschess dal stabiliment per arder ruments a Trimmis l'entir chantun Grischun. 2 Sch'igl  è  necessari,  po  la  regenza  medemamain  determinar  intschess  per  stabiliments che dismettan ulteriurs ruments. 3 Entaifer l'intschess  èn las  possessuras  ed ils  possessurs da ruments obligads da  surdar quels al stabiliment per dismetter ils ruments ch'è vegnì determinà per quai. * 4 Las  gestiunarias  ed  ils  gestiunaris  dal  stabiliment  per  dismetter  ruments  ch'è  determinà  per  quai  èn  obligads  da  surpigliar  e  da  tractar  en  lur  stabiliments  ils  ruments da lur intschess. *  Art.  32 * 2. excepziuns 1 La regenza po permetter da dismetter ruments en stabiliments ordaifer l'intschess,  sche: a) la  dismessa  daventa  uschia  bler  pli  favuraivla  u  il  transport  ha  avantatgs   ecologics; e b) la dismessa en quest stabiliment è ecologica, en spezial sch'ella correspunda al    stadi da la tecnica. 2 La  permissiun  da  la  confederaziun  per  l'export  da  ruments  en  stabiliments  da  l'exteriur resta resalvada.  Art.  33 * 3. import da ruments 1 L'import da quantitads pli  grondas da ruments che derivan d'ordaifer l'intschess  basegna la permissiun dal post spezialisà. 2 La permissiun vegn concedida, sche: a) la dismessa dals ruments che derivan da l'intschess è tuttina garantida; b) ils ruments vegnan transportads tant sco pussaivel cun la viafier.  8       820.100   3 La  permissiun  da  la  confederaziun  per  l'import  da  ruments  da  l'exteriur  resta  resalvada. *  Art.  33a * 4. finanziaziun 1 Las gestiunarias  ed ils  gestiunaris  dal  stabiliment  per  arder  ruments  a  Trimmis   incasseschan  taxas  per  ils  custs  ch'èn  necessaris  per  ina  gestiun  economica  dal  stabiliment.  Las  taxas  duain  cuvrir  ils  custs  e  correspunder  al  princip  da  la  chaschunadra e dal chaschunader. 2 Cun concepir las taxas vegnan resguardads spezialmain: a) il gener e la quantitad dal rument che vegn furnì; b) ils custs per construir, per manar e per mantegnair ils stabiliments; c) las  amortisaziuns  ch'èn  necessarias  per  mantegnair  la  substanza  dals   stabiliments; d) ils tschains; e) il  basegn  d'investiziun  ch'è  planisà  per  las  lavurs  da  mantegniment,  da   sanaziun e da substituziun sco er per las adattaziuns a las pretensiuns legalas e  per las optimaziuns dal manaschi;  f) il retgav dal manaschi. 3 La calculaziun da las taxas e sia basa èn accessiblas al public. 4 Las taxas per tractar ils ruments èn unitaras per tut las vischnancas e per tut las   corporaziuns per la gestiun da ruments en l'intschess dal stabiliment per dismetter ils   ruments.  Art.  34 Transport cun la viafier 1 Il transport dals ruments chasans sur distanzas pli lungas duai vegnir fatg cun la   viafier, sche quai è economic e sche l'ambient vegn tras quai engrevgià main che cun  transportar cun auters meds da transport.  Art.  34a * Implants da tir 1 Implants da tir novs ed implants da tir existents ston vegnir equipads cun sistems  da tschiffaballas artifizials tenor il stadi da la tecnica. Sche l'equipament cun sistems  da tschiffaballas artifizials n'è betg pussaivel pervia dal tip d'implant, ston vegnir   utilisads projectils ed objects en mira senza substanzas nuschaivlas. 2 La vischnanca da staziunament procura per la realisaziun da las prescripziuns tenor  l'alinea 1.   9     820.100    4.2. INCUMBENSAS DA LAS VISCHNANCAS  Art.  35 Dismessa dals ruments chasans 1 Ruments  chasans,  ruments  che  derivan  dal  mantegniment  da  las  vias  e  da  las   sereneras publicas sco er ruments, dals quals ins na po betg eruir la possessura u il   possessur  u sche quellas  u quels  èn insolvents,  vegnan da princip dismess da la  vischnanca. 2 Las vischnancas èn spezialmain cumpetentas per: a) rimnar e per transportar ils ruments chasans tar ils stabiliments per dismetter   ils ruments; b) per construir e per manar ils stabiliments necessaris per dismetter ils ruments; c) endrizzar  posts  per  rimnar  pitschnas  quantitads  da  ruments  spezials  che   derivan da las chasadas e da la mastergnanza. 3 Las vischnancas pon surdar questa incumbensa a corporaziuns dal dretg public u ad  interpresas privatas adattadas.  Art.  36 Rimnada e reciclagi 1 Las  vischnancas  procuran  che  parts  reciclablas  dals  ruments  chasans  vegnian  rimnadas ed utilisadas tant sco pussaivel separadamain. 2 Ellas promovan il reciclar da ruments cumpostabels en iert, en bains purils u en   quartiers. 3 Sch'igl  è pussaivel e raschunaivel mainan ellas in stabiliment da cumpostar per  ruments cumpostabels che na pon betg vegnir cumpostads decentralmain u che na  pon betg vegnir reciclads autramain en moda ecologica.  Art.  37 Finanziaziun 1 Las  vischnancas  pretendan  a  norma  dal  dretg  federal  taxas  confurmas  al  chaschunader per cuvrir ils custs da la dismessa dals ruments chasans. 2 Gestiunarias e gestiunaris da stabiliments per dismetter ils  ruments che han ina  incumbensa  publica  da  dismessa  pon  metter  a  quint  lur  lavur  necessaria  per  la   gestiun economica dal  manaschi.  Las tariffas  èn suttamessas a  l'approvaziun dal  departament.  Art.  38 Disposiziuns executivas 1 Las  vischnancas  reglan  la  dismessa  ecologica  dals  ruments  chasans  e  sia  finanziaziun.  Art.  39 Ruments da construcziun 1 Las vischnancas  garanteschan,  en  il  rom da  la  procedura per  la  permissiun da  construcziun, che las prescripziuns da la confederaziun e che las ordinaziuns dal   chantun davart la dismessa dals ruments da construcziun vegnian observadas.  10       820.100   2 En la dumonda da construcziun ston vegnir fatgas indicaziuns davart il gener e la  quantitad dals ruments che resultan cun realisar il project.  4.3. INCUMBENSAS DAL CHANTUN  Art.  40 Regenza 1 La regenza surveglia las mesiras che las vischnancas e che las corporaziuns per   economisar ils ruments prendan per evitar e per dismetter ils ruments. 2 Per exequir il dretg federal po ella relaschar prescripziuns davart la dismessa dal  rument.  Art.  41 Incumbensas spezialas dal post spezialisà 1 Il post spezialisà po, a norma dal dretg federal, obligar possessuras e possessurs da  tscherts ruments da surdar quels per il reciclagi. 2 El dat las permissiuns da surpigliar ruments spezials sco er da dismetter apparats  electrics ed electronics. 3 El ordinescha la  dismessa da vehichels ord diever e da parts da quels,  sche la  possessura  u  sch'il  possessur  n'ha  betg  accumplì  il  duair  da  dismessa  malgrà  il  cumond. 4 El surveglia ils stabiliments per dismetter ils ruments.  Art.  42 Permissiun da stabiliments per dismetter ils ruments (permissiun da  construcziun)  1 Il post spezialisà è cumpetent per la concessiun da la permissiun da construcziun  per deponias a norma dal dretg federal. 2 Las permissiuns da construcziun per auters stabiliments per dismetter ils ruments   dovran il consentiment dal post spezialisà. Las pretensiuns e las cundiziuns dal post  spezialisà  ston  vegnir  integradas  en  la  permissiun  da  construcziun  avant  che  conceder la permissiun da construcziun. 3 Sch'in project è suttamess ad ina procedura d'approvaziun da la concessiun,  dal  project  u  dal  plan  tenor  la  legislaziun  speziala,  è  l'autoritad  d'approvaziun  cumpetenta per dar la permissiun da construcziun. Quella basegna il consentiment  dal post spezialisà.  Art.  43 Permissiun da gestiun 1 Ils suandants stabiliments per dismetter ils ruments basegnan avant che cumenzar il  manaschi ina permissiun da manaschi dal post spezialisà: a) stabiliments per tractar ruments, spezialmain stabiliments per arder ruments,    stabiliments da cumpostar pli  gronds sco er posts per rimnar e per assortir  ruments da construcziun;   11     820.100    b) deposits temporars; c) deponias. 2 La permissiun da manaschi fixescha spezialmain ils tips da rument permess,  la   controlla a l'entrada, ils deposits temporars ed il tractament dals ruments sco er la  controlla dal manaschi.  Art.  44 Stabiliments chantunals 1. construcziun e participaziun  1 Il chantun po,  sch'igl  è necessari per la protecziun da l'ambient u sch'i  resultan  avantatgs  considerabels  per  l'economia  generala,  construir  sez  stabiliments  per  dismetter  ils  ruments,  manar  quels  u  sa  participar  finanzialmain  ad  els.  El  po  incumbensar persunas privatas da construir e da manar tals stabiliments. 2 Per quest intent po la regenza expropriar ils dretgs necessaris u surdar quest dretg a   terzas persunas.  Art.  45 2. finanziaziun 1 Il chantun pretenda, a norma dal dretg federal per la construcziun, per il manaschi e   per  il  mantegniment  d'agens  stabiliments,  taxas  che  cuvran  ils  custs  e  ch'èn  confurmas al chaschunader.  Art.  46 * …  Art.  47 Contribuziuns chantunalas a transports da viafier * 1 Il chantun paja contribuziuns da maximalmain 250 000 francs per onn al transport   da  ruments  chasans  cun  la  viafier,  e  quai  davent  da  las  staziuns  respectivas  da   transtgargiada fin al stabiliment per dismetter ruments a Trimmis * 2 L'autezza  da  las  singulas  contribuziuns  dependa  da  la  quantitad  dals  ruments  transportads e da la distanza tranter la staziun da transtgargiada ed il stabiliment per  dismetter ruments. * 3 La regenza fixescha las contribuziuns e regla la procedura da contribuziun. *  4.4. LIEUS ENGREVGIADS CUN RUMENTS  Art.  48 Construcziun e midada d'edifizis e stabiliments 1 Intervenziuns  en  bains  immobigliars  che  figureschan  en  il  cataster  dals  lieus  engrevgiads  dastgan  mo  vegnir  fatgas  cun  il  consentiment  dal  post  chantunal  spezialisà. 2 Las vischnancas suttamettan las dumondas da construcziun al post spezialisà. Las  pretensiuns  e  las  cundiziuns  dal  post  spezialisà  ston  vegnir  integradas  en  la  permissiun da construcziun avant che conceder la permissiun da construcziun.  12       820.100   Art.  49 Adossament dals custs 1 … * 2 Sch'ins na po betg eruir, tgi che ha chaschunà in lieu contaminà, ubain sche las  chaschunadras u ils chaschunaders èn insolvents,  vegnan ils  custs ch'ellas  ed els  stuessan surpigliar per mesiras ch'èn necessarias per examinar, per survegliar e per  sanar lieus contaminads designads sco custs da perdita. Da quests custs da perdita  vegnan  deducidas  las  cumpensaziuns  da  la  confederaziun.  Ils  custs  da  perdita  restants  vegnan  surpigliads  mintgamai  per  la  mesadad  dal  chantun  e  da  las  vischnancas da staziunament. * 3 … * 4 … *  5. Contaminaziuns dal terren  Art.  50 Evitar contaminaziuns fisicalas dal terren 1 Las  vischnancas  ordineschan,  en  il  rom da  la  procedura  per  la  permissiun  da  construcziun, mesiras per evitar la cumpressiun e l'erosiun dal terren e garanteschan  in tractament adequat dal terren exchavà.  Art.  51 Ulteriuras mesiras 1 Per l'ordinaziun d'ulteriuras mesiras en connex cun il terren contaminà en il senn da  la lescha federala1) è cumpetent il chantun. 2 Sche  questas  mesiras  provocheschan  grondas  restricziuns  da  la  proprietad,  èsi  chaussa da la regenza d'ordinar quellas.  6. Cas da disturbi  Art.  52 Cumpetenza 1 Il  post  spezialisà  exequescha  las  prescripziuns  per  proteger  la  populaziun  e  l'ambient da grevs donns en consequenza d'incaps, uschenavant ch'il dretg federal u  chantunal na declera betg in auter organ per cumpetent. La regenza designescha in  post d'annunzia. 2 Las  permissiuns  da  construcziun  per  manaschis  che  suttastattan  a  l'ordinaziun  davart  la  protecziun  cunter  incaps  relevants  dovran  il  consentiment  dal  post   spezialisà. Las pretensiuns e las cundiziuns dal post spezialisà ston vegnir integradas  en la permissiun da construcziun avant che conceder la permissiun da construcziun.  1) CS 814.01   13   http://db.clex.ch/link/Bund/814.01/rm   820.100    7. Giurisdicziun  Art.  53 Procedura da meds legals 1 Cunter disposiziuns dal post spezialisà che stattan en connex cun ina permissiun da  construcziun po vegnir fatg recurs entaifer 30 dis tar la dretgira administrativa. * 2 Autras disposiziuns dal post spezialisà suttastattan al recurs administrativ tenor la  lescha davart la giurisdicziun administrativa1). *  8. Disposiziuns penalas  Art.  54 Violaziun dal dretg chantunal 1. surpassaments  1 Tgi che violescha sapientivamain u per negligientscha questa lescha u relaschs e  disposiziuns che sa basan sin quella, vegn chastià cun ina multa fin 100 000 francs. * 2 Sche la delinquenta u sch'il delinquent agescha or d'engurdientscha, n'è l'autoritad  penala betg liada vi da la summa maximala da 100 000 francs. 3 L'emprova e la cumplicitad èn chastiablas.  Art.  55 2. applicaziun dal dretg penal administrativ da la confederaziun 1 Ils artitgels 6 e 7 da la lescha federala davart il dretg penal administrativ2) valan  tenor questa lescha sco acts chastiabels.  Art.  56 Autoritads cumpetentas 1 La persecuziun ed il giudicament dals delicts che vegnan numnads en la lescha  federala è chaussa da las autoritads penalas ordinarias. 2 Per la persecuziun e per il giudicament dals surpassaments numnads en la lescha  federala3) sco  er  da  las  cuntravenziuns  tenor  l'artitgel  54  da  questa  lescha  è   cumpetent il departament. 3 Las  vischnancas,  il  post  spezialisà  e  la  polizia  chantunala  èn  cumpetents  per  incassar  multas  disciplinaras  tenor  la  legislaziun  federala  davart  las  multas  disciplinaras4). * 4 La procedura sa drizza tenor la lescha federala davart las multas disciplinaras5). *  1) DG 370.100 2) CS 313.0 3) CS 814.01 4) CS 741.03; 741.031 5) CS 741.03  14    http://db.clex.ch/link/Bund/741.03/rm http://db.clex.ch/link/Bund/741.031/rm http://db.clex.ch/link/Bund/741.03/rm http://db.clex.ch/link/Bund/814.01/rm http://db.clex.ch/link/Bund/313.0/rm https://www.gr-lex.gr.ch/data/370.100/rm    820.100   9. Disposiziuns finalas  Art.  57 Disposiziuns executivas 1 La regenza relascha las disposiziuns executivas necessarias tar questa lescha 1). Ella  regla spezialmain las cumpetenzas e las proceduras, uschenavant che questa lescha  na cuntegna naginas regulaziuns.  Art.  58 Aboliziun dal dretg vertent 1 Cun l'entrada en vigur da questa lescha vegn abolida la lescha per economisar ils  ruments dals 24 da settember 19892).  Art.  59 Midada dal dretg vertent3)  Art.  59a * Contracts vertents 1 Ils contracts da vischnancas e da corporaziuns per la gestiun da ruments davart  l'export da ruments chasans combustibels en arderas extrachantunalas ch'èn vegnids  fatgs avant il 1. da fanadur 2007 restan valaivels. 2 Ils contracts vertents na dastgan betg vegnir prolungads, uschia ch'els surpassan la   durada fixada; er ina prolungaziun taciturna n'è betg permessa.  Art.  59b * Disposiziuns transitoricas tar la midada dals 21 d'october 2019 1. termin e bloccada  1 Implants da tir existents ston ademplir las prescripziuns tenor l'artitgel 34a alinea 1  fin ils 31 da december 2020. Sch'els n'adempleschan betg questas prescripziuns, èn  els bloccads tras lescha. 2 La  vischnanca  da  staziunament  procura  che  la  bloccada  vegnia  realisada  e  controllada.  Art.  59c * 2. surpigliada dals custs 1 Sche la bloccada tenor l'artitgel 59b na vegn betg resguardada, ston ils custs da  perdita  tenor  l'artitgel 49 alinea 2  vegnir  surpigliads  cumplainamain  da  las  vischnancas da staziunament.  Art.  60 Adattaziun da relaschs communals 1 Ils relaschs communals ston vegnir adattads a las novas prescripziuns entaifer 5   onns suenter l'entrada en vigur da questa lescha.  1) DG 820.110 2) CUL 1989, 2207; CUL 1995, 3411 3) Las midadas dal dretg vertent na vegnan betg inditgadas.   15   https://www.gr-lex.gr.ch/data/820.110/rm   820.100    Art.  61 Entrada en vigur 1 La  regenza  fixescha  il  termin  da  l'entrada  en  vigur  da  questa  lescha 1) suenter  l'approvaziun da las disposiziuns en il senn da l'artitgel 37 da la lescha federala2) tras  la confederaziun.  1) messa en vigur cun CR dals 13 d'avust 2002 per il  1. da settember 2002; approvada dal  DATEC, ils 5 da mars 2002  2) CS 814.01  16    http://db.clex.ch/link/Bund/814.01/rm    820.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 02-12-2001 01-09-2002 relasch emprima versiun - 21-12-2006 01-01-2007 Art. 53 al. 1 midada 2006, 3326 21-12-2006 01-01-2007 Art. 53 al. 2 midada 2006, 3326 21-12-2006 01-01-2007 Art. 53 al. 3 aboliziun 2006, 3326 18-04-2007 01-01-2008 Art. 21 al. 4 integraziun 2007, 1628 11-12-2008 01-10-2009 Art. 31 revisiun totala - 11-12-2008 01-10-2009 Art. 31 al. 3 integraziun - 11-12-2008 01-10-2009 Art. 31 al. 4 integraziun - 11-12-2008 01-10-2009 Art. 32 revisiun totala - 11-12-2008 01-10-2009 Art. 32 al. 3 aboliziun - 11-12-2008 01-10-2009 Art. 33 revisiun totala - 11-12-2008 01-10-2009 Art. 33 al. 3 integraziun - 11-12-2008 01-10-2009 Art. 33a integraziun - 11-12-2008 01-10-2009 Art. 59a integraziun - 23-12-2010 01-01-2011 Art. 54 al. 1 midada 2010, 2412 18-11-2014 01-01-2016 Art. 11a integraziun 2014-031 18-11-2014 01-01-2016 Art. 46 aboliziun 2014-031 18-11-2014 01-01-2016 Art. 47 midada dal titel 2014-031 18-11-2014 01-01-2016 Art. 47 al. 1 midada 2014-031 18-11-2014 01-01-2016 Art. 47 al. 2 midada 2014-031 18-11-2014 01-01-2016 Art. 47 al. 3 midada 2014-031 18-11-2014 01-01-2016 Art. 49 al. 1 aboliziun 2014-031 18-11-2014 01-01-2016 Art. 49 al. 2 midada 2014-031 18-11-2014 01-01-2016 Art. 49 al. 3 aboliziun 2014-031 18-11-2014 01-01-2016 Art. 49 al. 4 aboliziun 2014-031 31-08-2018 01-01-2020 Art. 56 al. 3 integraziun 2019-029 31-08-2018 01-01-2020 Art. 56 al. 4 integraziun 2019-029 21-10-2019 01-04-2020 Art. 34a integraziun 2020-007 21-10-2019 01-04-2020 Art. 49 al. 2 midada 2020-007 21-10-2019 01-04-2020 Art. 59b integraziun 2020-007 21-10-2019 01-04-2020 Art. 59c integraziun 2020-007   17     820.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 02-12-2001 01-09-2002 emprima versiun - Art. 11a 18-11-2014 01-01-2016 integraziun 2014-031 Art. 21 al. 4 18-04-2007 01-01-2008 integraziun 2007, 1628 Art. 31 11-12-2008 01-10-2009 revisiun totala - Art. 31 al. 3 11-12-2008 01-10-2009 integraziun - Art. 31 al. 4 11-12-2008 01-10-2009 integraziun - Art. 32 11-12-2008 01-10-2009 revisiun totala - Art. 32 al. 3 11-12-2008 01-10-2009 aboliziun - Art. 33 11-12-2008 01-10-2009 revisiun totala - Art. 33 al. 3 11-12-2008 01-10-2009 integraziun - Art. 33a 11-12-2008 01-10-2009 integraziun - Art. 34a 21-10-2019 01-04-2020 integraziun 2020-007 Art. 46 18-11-2014 01-01-2016 aboliziun 2014-031 Art. 47 18-11-2014 01-01-2016 midada dal titel 2014-031 Art. 47 al. 1 18-11-2014 01-01-2016 midada 2014-031 Art. 47 al. 2 18-11-2014 01-01-2016 midada 2014-031 Art. 47 al. 3 18-11-2014 01-01-2016 midada 2014-031 Art. 49 al. 1 18-11-2014 01-01-2016 aboliziun 2014-031 Art. 49 al. 2 18-11-2014 01-01-2016 midada 2014-031 Art. 49 al. 2 21-10-2019 01-04-2020 midada 2020-007 Art. 49 al. 3 18-11-2014 01-01-2016 aboliziun 2014-031 Art. 49 al. 4 18-11-2014 01-01-2016 aboliziun 2014-031 Art. 53 al. 1 21-12-2006 01-01-2007 midada 2006, 3326 Art. 53 al. 2 21-12-2006 01-01-2007 midada 2006, 3326 Art. 53 al. 3 21-12-2006 01-01-2007 aboliziun 2006, 3326 Art. 54 al. 1 23-12-2010 01-01-2011 midada 2010, 2412 Art. 56 al. 3 31-08-2018 01-01-2020 integraziun 2019-029 Art. 56 al. 4 31-08-2018 01-01-2020 integraziun 2019-029 Art. 59a 11-12-2008 01-10-2009 integraziun - Art. 59b 21-10-2019 01-04-2020 integraziun 2020-007 Art. 59c 21-10-2019 01-04-2020 integraziun 2020-007  18     	1. Disposiziuns generalas 	Art. 1 Intent e champ d'applicaziun 	Art. 2 Cumpetenza 1. chantun 	Art. 3 2. vischnancas, corporaziuns da vischnancas 	Art. 4 Delegaziun da cumpetenzas dal post spezialisà 	Art. 5 Collavuraziun dal chantun e da las vischnancas 	Art. 6 Contracts da cooperaziun 	Art. 7 Examinaziuns, expertisas 	Art. 8 Eliminar situaziuns che cuntrafan a las prescripziuns 	Art. 9 Execuziun 	Art. 10 Cussegliaziun ed infurmaziun 	Art. 11 Taxas 	Art. 11a * Contribuziuns chantunalas a projects innovativs  	2. Protecziun cunter immissiuns 	2.1. Impestaziuns da l'aria 	Art. 12 Limitaziuns d'emissiuns 1. tar stabiliments novs e midads a) princip 	Art. 13 b) stabiliments che impesteschan l'aria considerablamain 	Art. 14 c) procedura d'approvaziun da dretg spezial 	Art. 15 2. tar stabiliments existents a) controlla 	Art. 16 b) sanaziun 	Art. 17 Plan da mesiras 	Art. 18 Arder rument da guaud, funs ed iert  	2.2. Canera 	Art. 19 Limitaziuns d'emissiuns 1. tar apparats, tar maschinas e tar vehichels movibels 	Art. 20 2. tar stabiliments stabels novs e midads 	Art. 21 Sanaziun da stabiliments stabels existents 1. vias 	Art. 22 2. ulteriurs stabiliments 	Art. 23 Grads da sensibilitad 	Art. 24 Excepziuns dal scumond da l'avertura da zonas da construcziun 	Art. 25 Permissiuns da construcziun en territoris engrevgiads cun canera 	Art. 26 Occurrenzas cun effects da suns e radis da laser  	2.3. Radis nunionisants 	Art. 27 Limitaziuns d'emissiuns tar stabiliments novs e midads 	Art. 28 Controlla, sanaziun   	3. Substanzas privlusas per l'ambient 	Art. 29 Ladim, meds per proteger plantas e lain  	4. Ruments 	4.1. Planisaziun ed obligaziun da dismetter ils ruments 	Art. 30 Planisaziun chantunala dals ruments 	Art. 31 * Intschess 1. determinaziun 	Art. 32 * 2. excepziuns 	Art. 33 * 3. import da ruments 	Art. 33a * 4. finanziaziun 	Art. 34 Transport cun la viafier 	Art. 34a * Implants da tir  	4.2. Incumbensas da las vischnancas 	Art. 35 Dismessa dals ruments chasans 	Art. 36 Rimnada e reciclagi 	Art. 37 Finanziaziun 	Art. 38 Disposiziuns executivas 	Art. 39 Ruments da construcziun  	4.3. Incumbensas dal chantun 	Art. 40 Regenza 	Art. 41 Incumbensas spezialas dal post spezialisà 	Art. 42 Permissiun da stabiliments per dismetter ils ruments (permissiun da construcziun) 	Art. 43 Permissiun da gestiun 	Art. 44 Stabiliments chantunals 1. construcziun e participaziun 	Art. 45 2. finanziaziun 	Art. 46 * … 	Art. 47 Contribuziuns chantunalas a transports da viafier *  	4.4. Lieus engrevgiads cun ruments 	Art. 48 Construcziun e midada d'edifizis e stabiliments 	Art. 49 Adossament dals custs   	5. Contaminaziuns dal terren 	Art. 50 Evitar contaminaziuns fisicalas dal terren 	Art. 51 Ulteriuras mesiras  	6. Cas da disturbi 	Art. 52 Cumpetenza  	7. Giurisdicziun 	Art. 53 Procedura da meds legals  	8. Disposiziuns penalas 	Art. 54 Violaziun dal dretg chantunal 1. surpassaments 	Art. 55 2. applicaziun dal dretg penal administrativ da la confederaziun 	Art. 56 Autoritads cumpetentas  	9. Disposiziuns finalas 	Art. 57 Disposiziuns executivas 	Art. 58 Aboliziun dal dretg vertent 	Art. 59 Midada dal dretg vertent) 	Art. 59a * Contracts vertents 	Art. 59b * Disposiziuns transitoricas tar la midada dals 21 d'october 2019 1. termin e bloccada 	Art. 59c * 2. surpigliada dals custs 	Art. 60 Adattaziun da relaschs communals 	Art. 61 Entrada en vigur   		2020-03-12T12:06:13+0100 	"7001 Chur" 	"Gesetzessammlung Kanton Graubünden"


canton: gr

abbreviation: OCPAmb

pdf_content: 820.110 - Ordinaziun chantunala davart la protecziun da l'ambient (OCPAmb)    820.110   Ordinaziun chantunala davart la protecziun da l'ambient  (OCPAmb)  dals 13-08-2002 (versiun dals 21-04-2020)  sa  basond  sin  l'art. 57  da  la  lescha  introductiva  tar  la  lescha  federala  davart  la  protecziun  da  l'ambient  (lescha  chantunala  davart  la  protecziun  da  l'ambient;   LCPAmb) dals 2 da december 20011)  relaschada da la regenza ils 13 d'avust 2002  1. Disposiziuns generalas  Art.  1 Cumpetenza 1 Il  departament  cumpetent  per  la  protecziun  da  l'ambient  è  il  departament  d'educaziun, cultura e protecziun da l'ambient. 2 Il post spezialisà per la protecziun da l'ambient è l'uffizi per la natira e l'ambient. *  Art.  2 Far contracts 1 En lur champs d'incumbensa èn la regenza,  il  departament ed il  post spezialisà   autorisads da far contracts cun persunas privatas e cun corporaziuns da dretg public   per excorporar incumbensas executivas. 2 La  regenza,  il  departament  ed  il  post  spezialisà  pon  stipular  contracts  da  cooperaziun cun interpresas u cun federaziuns interprofessiunalas. 3 Per cuntraversas da tals contracts po vegnir nominada la dretgira administrativa  chantunala sco dretgira da cumpromiss.  1) DG 820.100  * tabellas da las modificaziuns a la fin dal relasch   1   https://www.gr-lex.gr.ch/data/820.100/rm   820.110    Art.  3 Procedura en connex cun stadis illegals 1 Sche la vischnanca prenda enconuschientscha da cumportaments u da stadis che  cuntrafan probablamain a la legislaziun federala u chantunala davart la protecziun da  l'ambient,  sclerescha  ella  ils  fatgs.  Ella  intimescha  las  persunas  obligadas  (las  chaschunadras  ed ils  chaschunaders  resp.  las  disturbadras  ed ils  disturbaders)  da  reconstituir  il  stadi  legal.  Sch'ina  autoritad  chantunala  u  federala  è  cumpetenta,  annunzia ella il medem mument a quella. 2 Sche las persunas obligadas n'adempleschan betg l'intimaziun da la vischnanca,   ordinescha l'autoritad cumpetenta la reconstituziun dal stadi legal e fa valair quel. 3 En  connex  cun  stadis  illegals  che  violeschan  il  medem mument  la  legislaziun  davart la protecziun da l'ambient e la legislaziun davart la planisaziun dal territori, sa  drizza  la  reconstituziun  dal  stadi  legal  tenor  la  lescha  davart  la  planisaziun  dal  territori  per  il  chantun  Grischun1),  premess  ch'igl  existia  en  emprima  lingia  ina  cuntravenziun  cunter  il  dretg  da  construcziun  e  da  planisaziun.  Sche  la  cuntravenziun  pertutga  per  gronda  part  prescripziuns  davart  la  protecziun  da  l'ambient, vegn la reconstituziun ordinada e fatga valair da l'autoritad cumpetenta  tenor la legislaziun davart la protecziun da l'ambient. En cas da dubi sa cunvegnan  las autoritads probablamain cumpetentas davart la cumpetenza.  2. Protecziun cunter immissiuns  2.1. IMPESTAZIUNS DA L'ARIA  Art.  4 Stabiliments cun impestaziuns considerablas da l'aria 1 Ils suandants stabiliments valan sco stabiliments che chaschunan impestaziuns da  l'aria considerablas: a) parcadis cun almain 150 plazzas da parcar per autos da persunas; b) stgaudaments da laina e charvun cun dapli che 70 kW prestaziun termica da   combustiun; c) stgaudaments d'ieli e da gas cun dapli che 350 kW prestaziun termica; d) indrizs  da  stgaudar  che  funcziunan  cun  retagls  da  laina  (en  il  senn  da   l'agiunta 5 cifra 3 al. 1 lit. c ed al. 2 OAP) u cun ieli grev; e) centralas termoelectricas sin distanza e motors termics staziunars; f) stabiliments da mastergnanza e d'industria tenor l'agiunta 1; g) stabiliments per la tratga d'animals tenor l'agiunta 2; h) auters  stabiliments,  dals  quals  igl  è  da  spetgar  ina  impestaziun  d'odurs   considerabla. 2 Avant che la vischnanca dettia la permissiun da construcziun per in stabiliment   tenor l'alinea 1 dumonda ella l'approvaziun dal servetsch spezialisà. La procedura sa  drizza tenor ils artitgels 33 e 34 OCPAmb.  1) DG 801.100  2    https://www.gr-lex.gr.ch/data/801.100/rm    820.110   Art.  5 Autezza minimala da chamins e chanals d'aria persa 1 Per l'autezza minimala da chamins e chanals d'aria persa che na pon betg vegnir   calculads tenor l'ordinaziun per mantegnair l'aria pura ston vegnir applitgadas las  recumandaziuns da la confederaziun.  Art.  6 Lavurs en il liber 1 Lavurs  en  il  liber,  da  las  qualas  igl  è  da  spetgar  immissiuns  donnegiusas  u  mulestusas,  spezialmain  lavurs  per  proteger  cunter  la  corrusiun,  sco  sablunar  u  vernischar a squitta, ston vegnir annunziadas, cun inditgar las mesiras da protecziun  previsas, en scrit almain 2 emnas avant il cumenzament da la lavur al post spezialisà,   premess che la surfatscha che vegn elavurada surpassia 50 m². 2 Obligads d'annunziar èn il manaschi ch'exequescha las lavurs e la possessura u il   possessur da l'object che vegn elavurà. 3 Il post spezialisà po ordinar ulteriuras mesiras da protecziun. El po scumandar che  lavurs per proteger cunter la corrusiun vegnian fatgas en il liber, sche quai n'è betg  stringentamain necessari.  Art.  7 Controllas d'indrizs da stgaudar 1 Las vischnancas procuran per la controlla periodica dals indrizs da stgaudar che   funcziunan cun "ieli da stgaudar extralev" u cun gas e che han ina prestaziun termica  da fin 1 MW. 2 Las vischnancas èn autorisadas da laschar far las controllas dals indrizs da stgaudar  pli savens che mintga 2 onns.  Art.  8 Controlladras e controlladers dals indrizs da stgaudar 1 Las controllas dals indrizs da stgaudar dastgan vegnir fatgas mo da spezialistas e da  spezialists scolads ch'èn independents dal mastergn da brischaders e stgauderas. 2 Sco spezialistas e sco spezialists scolads valan persunas cun ina scolaziun tecnica u  manuala  che  s'obligheschan  d'absolver  entaifer  3  onns  l'examen  da  professiun  renconuschì da l'uffizi federal da la furmaziun professiunala e tecnologia, u che han  fatg ina scolaziun equivalenta. 3 Las persunas incumbensadas cun la controlla uffiziala dals indrizs da stgaudar èn  obligadas  da  prender  part  als  curs  d'introducziun  e  da  furmaziun  supplementara  organisads e renconuschids dal post spezialisà.  Art.  9 Controlla da stgaudaments da laina pitschens 1 Il  post  spezialisà  prenda  las  mesiras  per  ina  surveglianza  adequata  dals  stgaudaments da laina fin 70 kW.   3     820.110    2.2. CANERA  Art.  10 Sanaziun cunter la canera 1. vias  1 Il post spezialisà concepescha e mantegna ils catasters da l'exposiziun a la canera   per las vias naziunalas e chantunalas, las vischnancas quels per las vias communalas. 2 L'uffizi da construcziun bassa fa, cun consultar il post spezialisà, ils plans da plirs  onns per mauns da la confederaziun ed ils projects da sanaziun da las vias naziunalas  e  chantunalas  per  l'exposiziun  publica.  El  è  cumpetent  per  la  realisaziun  da  las   mesiras. 3 Las vischnancas annunzian a l'uffizi da construcziun bassa lur projects da sanaziun  ch'èn previs per la recepziun en il plan da plirs onns. Ellas preschentan ils projects  da  sanaziun  al  post  spezialisà  per  l'examinaziun.  Per  pudair  pretender  las  contribuziuns  federalas  inoltreschan  las  vischnancas  ils  projects  da  sanaziun  examinads a l'uffizi da construcziun bassa.  Art.  11 2. viafiers 1 Il Departament d'infrastructura, energia e mobilitad è cumpetent per la realisaziun  da las mesiras d'isolaziun cunter canera vi dals edifizis existents en connex cun la  correcziun  acustica  da  viafiers.  El  po  surdar  questas  cumpetenzas  totalmain  u  parzialmain a ses posts da servetsch.  Art.  12 3. ulteriurs stabiliments 1 Avant che l'autoritad communala cumpetenta concedia, en connex cun la sanaziun  d'in  stabiliment  existent  stabel  che chaschuna  canera,  facilitaziuns en  il  senn  da  l'artitgel 14  da  l'ordinaziun  davart  la  protecziun  cunter  canera1),  expona  ella  publicamain ils documents en la vischnanca. 2 La procedura d'exposiziun sa drizza tenor las prescripziuns davart l'exposiziun da  dumondas da construcziun. Durant l'exposiziun publica pon ins far protesta en scrit e  cun motivaziun tar l'autoritad communala cumpetenta.  Art.  13 Excepziuns dal scumond da l'avertura da zonas da construcziun 1 Sche la vischnanca prevesa en il rom d'ina procedura dal plan da quartier u en il   rom d'ina procedura da permissiun da construcziun,  da permetter excepziuns dal  scumond d'avertura per pitschnas parts da zonas da construcziun, en las qualas las  valurs da planisaziun n'èn betg cuntegnidas, alura dumonda ella l'approvaziun dal  post spezialisà avant ch'exponer publicamain il plan da quartier u la dumonda da  construcziun.  1) CS 814.41  4    http://db.clex.ch/link/Bund/814.41/rm    820.110   Art.  14 Occurrenzas cun influenzas acusticas e cun radis da laser 1 La  surdada  da  tschertas  incumbensas  tar  l'execuziun  da  l'ordinaziun  davart  la  protecziun dal public cunter influenzas acusticas da suns e da radis da laser che  pericliteschan la sanadad al post spezialisà succeda sin proposta da las vischnancas u  sch'ins na po betg garantir ad autra moda che las prescripziuns vegnian observadas. 2 Il  post  spezialisà  metta a  quint ils  custs per  las  controllas e  per prestaziuns da  servetsch  spezialas  a  las  organisaturas  ed  als  organisaturs.  Ulteriurs  custs  che   resultan al post spezialisà sto per regla purtar la vischnanca.  3. Substanzas privlusas per l'ambient  Art.  15 Execuziun da la legislaziun federala davart las substanzas  chemicas *  1 La regenza regla las cumpetenzas per l'execuziun da la legislaziun federala davart  las substanzas chemicas tras las autoritads chantunalas en in conclus separà. *  4. Ruments  Art.  15a * Export da ruments chasans combustibels 1 Contracts tranter vischnancas e corporaziuns per la gestiun da ruments concernent  la  dismessa  da  ruments  chasans  combustibels  en  arderas  extrachantunalas  ston  vegnir approvads da la regenza. 2 La regenza limitescha per regla l'approvaziun a 5 onns.  Art.  15b * Import da ruments combustibels 1 L'import  da  passa  2  000  tonnas  ruments  combustibels  per  consegnadra  u  per  consegnader e per onn d'ordaifer il chantun Grischun per las arder en il stabiliment  per arder ruments (SAR) a Trimmis basegna ina permissiun dal post spezialisà. 2 La gestiunaria u il  gestiunari  dal SAR a Trimmis dumonda ina permissiun,  cur   ch'igl  è  segir  ubain cur  ch'ins  po far  quint  che la  consegnadra u il  consegnader   cuntanscha  l'import  da  2  000  tonnas  per  onn.  Sch'ils  ruments  na  vegnan  betg  transportads cun la viafier, stoi vegnir declerà en la dumonda, pertge ch'il transport  cun la viafier n'è betg pussaivel.  Art.  16 Ruments da construcziun 1 Indicaziuns davart la spezia e davart la quantitad dals ruments che resultan cun  realisar in project sco er davart lur dismessa (decleranza, concept da dismessa) ston  vegnir inoltradas cun in formular spezial.   5     820.110    2 En  dumondas  da  construcziun  per  projects  sin  bains  immobigliars  ch'èn  engrevgiads cun ruments u cun substanzas nuschaivlas ston vegnir inditgadas en il  concept da dismessa er las grevezzas dal terren e dal material da stgavament sco er  la dismessa ch'è previsa per quel. * 3 L'autoritad communala da construcziun examinescha, sche la dismessa ch'è previsa  per ils ruments da construcziun correspunda a las pretensiuns ed ordinescha tenor  necessitad ina dismessa confurm a la lescha. Questa examinaziun vegn fatga per  regla avant che dar la permissiun da construcziun. 4 En cas difficils lascha l'autoritad da construcziun valitar il concept da dismessa dal   post spezialisà.  Art.  17 * Emballadis da bavrondas 1 L'uffizi  per la segirezza da victualias e per la sanadad d'animals exequescha ils   artitgels 4 fin 6 da l'ordinaziun davart ils emballadis per bavrondas.  Art.  18 Vehichels ord diever 1. noziun  1 Sco vehichels valan vehichels a motor en il senn da la lescha federala davart il   traffic sin via1) sco er vehichels betg motorisads sco velos e chars annexs. 2 Sco vehichels ord diever valan vehichels che na vegnan constantamain betg pli  duvrads confurm a lur intent. Vehichels che na funcziunan betg pli,  dals quals la  reparatura per als metter en il stadi legal chaschunass custs che surpassassan la valur  dal vehichel reparà, valan medemamain sco vehichels ord diever.  Art.  19 2. admoniziun, execuziun d'uffizi 1 Sche vehichels ord diever u singuls elements da quels, spezialmain pneus, vegnan  laschads or en il liber sin terren public u privat, envida la vischnanca la possessura u   il  possessur  d'allontanar  l'object  tenor  lescha entaifer  in  termin adequat.  Sche la  vischnanca na s'occupa betg da la chaussa, succeda l'invitaziun tras il post spezialisà. 2 Sch'i na vegn betg dà suatientscha a l'invitaziun, infurmescha la vischnanca il post  spezialisà.  Quel  fixescha  in  ultim termin  per  l'allontanament  cun  smanatschar  il  medem mument in chasti ed ina execuziun d'uffizi sin donn e cust da la possessura u   dal possessur. Suenter ch'il termin è scrudà senza ch'i saja vegnì fatg diever dad el,  ordinescha  il  post  spezialisà  l'execuziun  d'uffizi  ed  adossescha  ils  custs  a  la  possessura u al possessur. 3 Sch'ins na po betg eruir la possessura u il possessur ubain sche quella u quel è  insolvent, vegnan ils custs adossads a la vischnanca. 4 L'obligaziun  d'allontanar  l'object  scroda,  sch'ils  vehichels  ord  diever  u  sch'ils  elements da quels n'èn betg ruments.  1) CS 741.01  6    http://db.clex.ch/link/Bund/741.01/rm    820.110   Art.  20 Stabiliments da cumpostar 1 Sco stabiliments pli gronds da cumpostar valan stabiliments cun ina capacitad da  tractar da passa 100 tonnas per onn.  Art.  21 Cataster dals lieus contaminads 1. obligaziun d'annunzia  1 Las vischnancas annunzian al post spezialisà ils lieus engrevgiads cun ruments sco  er probablamain contaminads che n'èn betg anc registrads en il cataster.  Art.  22 2. construcziun e midada d'edifizis e stabiliments 1 L'autoritad  da  construcziun  examinescha  a  chaschun  da  mintga  dumonda  da  construcziun,  sch'il  project  cumpiglia  intervenziuns  en  bains  immobigliars  ch'èn  menziunads en il cataster dals lieus contaminads. 2 Sch'in lieu menziunà en il cataster è pertutgà, suttametta l'autoritad da construcziun  la dumonda al post spezialisà, avant ch'ella l'expona publicamain. Questa autoritad  examinescha  entaifer  3  emnas,  sch'ils  documents  per  giuditgar  il  project  tenor   l'artitgel 3 da l'ordinaziun davart deponias veglias1) èn suffizients. Sch'ella basegna  ulteriuras indicaziuns, renviescha la vischnanca la dumonda da construcziun per la  cumplettaziun. 3 Il consentiment dal post spezialisà per la permissiun da construcziun succeda tenor   ils artitgels 33 e 34.  Art.  23 * …  Art.  23a * Sistems da tschiffaballas artifizials sin implants da tir 1. princips  1 Implants da tir da 300 m, da 50 m e da 25 m sco er implants da tir da chatscha cun  nodas fixas ston vegnir equipads cun sistems da tschiffaballas omologisads tenor il  stadi  da la  tecnica.  Il  stadi  da  la  tecnica sa  drizza  tenor  las  prescripziuns  da la   Confederaziun per sistems da tschiffaballas artifizials d'implants da tir da 300 m, da  50 m e da 25 m2). 2 Las largias tranter las singulas chaschas da tschiffaballas ston vegnir serradas cun  plattas d'atschal ch'èn surtratgas cun ina vetta da polietilen. Vi da las chaschas da   tschiffaballas orasum sto vegnir fixada in'ulteriura platta d'atschal surtratga cun ina  vetta da polietilen d'ina ladezza dad 1 m. 3 Implants da tir a caliber pitschen ston vegnir equipads cun sistems da tschiffaballas  serrads e senza emissiuns.  1) CS 814.680 2) Armada svizra, Reglament 51.065, Aspects tecnics dals implants da tir per ils fatgs da tir   ordaifer il servetsch (directivas per implants da tir)   7   http://db.clex.ch/link/Bund/814.680/rm   820.110    4 Ils  indrizs  cun portg selvadi  ston vegnir  equipads cun sistems da tschiffaballas  omologisads. 5 Ils  indrizs  cun  lieurs  che  cupitgan  ston  vegnir  equipads  cun  sistems  da  tschiffaballas spezials. Davant il tschiffaballas stoi vegnir installà in sectur rinforzà   impermeabel d'almain 2 m ladezza. Ils indrizs ston avair in tetg ed ina paraid davos. 6 Ils indrizs cun lieurs che rodlan ed ils implants da tir  sin columbas d'arschiglia  dastgan vegnir duvrads mo cun projectils e cun objects en mira senza substanzas  nuschaivlas.  Art.  23b * 2. reparatura e mantegniment 1 Ils  gestiunaris  dals  implants  da  tir  èn  responsabels  per  la  reparatura  ed  il  mantegniment  dals  sistems  da  tschiffaballas  artifizials.  Els  garanteschan  che  las  lavurs  vegnian fatgas  en  moda professiunala  ed  ecologica.  Per  quest  intent  ston  vegnir observadas las prescripziuns dals producents. 2 Sin las surfatschas senza tetg dals indrizs cun lieurs che cupitgan, en spezial en il   sectur rinforzà davant il tschiffaballas, ston ils ballins vegnir rimnads suenter mintga  exercizi da tir, depositads en in recipient serrà e dismess confurm a la lescha. Er ils   stapuns  da  plastic  da  las  patronas  cun  ballins  ston  vegnir  rimnads  e  dismess  regularmain confurm a la lescha. 3 Sin indrizs da lieurs che rodlan e sin implants da tir sin columbas d'arschiglia ston  las stgaglias da las columbas d'arschiglia ed ils stapuns da plastic da las patronas cun  ballins vegnir rimnads regularmain, almain ina giada per onn, e dismess confurm a   la lescha. 4 Ils  gestiunaris  d'indrizs  da  lieurs  che cupitgan,  d'indrizs  da lieurs  che rodlan  e  d'implants da tir sin columbas d'arschiglia ston suttametter al post spezialisà fin ils   31  da  december  2020 in  reglament  da  gestiun  e  laschar  approvar  quel  dal  post  spezialisà.  Art.  23c * 3. obligaziun da coordinaziun cun la sanaziun dals lieus contaminads 1 Avant che installar sistems da tschiffaballas artifizials stoi vegnir sclerì a temp cun  il post spezialisà, sch'il lieu sto vegnir sanà tenor il dretg davart la sanaziun dals  lieus contaminads1).  Sche quai  è il  cas,  stoi  vegnir garantì  ch'il  lieu vegnia sanà   durant  l'installaziun  u  ch'ina  sanaziun  futura  na  vegnia  betg  difficultada  considerablamain tras il project da construcziun2). Il project da construcziun sto avair  il consentiment dal post spezialisà3).  Art.  23d * 4. obligaziun d'annunzia 1 Las vischnancas annunzian al post spezialisà eventuals implants da tir bloccads4).  1) art. 8 ss. CS 814.680 2) art. 3 CS 814.680 3) art. 48 DG 820.100 4) art. 59b DG 820.100  8    https://www.gr-lex.gr.ch/data/820.100/rm https://www.gr-lex.gr.ch/data/820.100/rm http://db.clex.ch/link/Bund/814.680/rm http://db.clex.ch/link/Bund/814.680/rm    820.110   5. Contribuziuns chantunalas  5.1. CONTRIBUZIUNS A TRANSPORTS CUN LA VIAFIER *  Art.  24 Contribuziuns al transport da ruments chasans cun la viafier * 1 Al transport da ruments chasans cun la viafier entaifer il chantun al stabiliment per   arder  ruments  (SAR)  a  Trimmis  vegnan  pajadas  contribuziuns,  sch'ils  ruments  chasans èn resultads en il chantun ubain sche la dismessa en il SAR a Trimmis ha  lieu en enclegientscha cun la regenza. * 2 Sche  quantitads  considerablas  d'ulteriurs  ruments,  sco  per  exempel  ruments  da  construcziun  u  da  producziun  artisanala  ed  industriala,  vegnan  transportadas  en  maschaida cun ils ruments chasans, pon las contribuziuns vegnir reducidas. *  Art.  25 Documents * 1 Mintga onn fin la fin da mars ston vegnir inoltrads al post spezialisà ils suandants  documents: * a) * ina glista da las quantitads dals ruments chasans ch'èn vegnids transportads   l'onn precedent cun la viafier al SAR a Trimmis; b) * ina glista dals trajects ch'èn vegnids fatgs tenor la litera a. c) * … 2 Il post spezialisà po pretender ina cumpilaziun dals custs dals transports cun la   viafier. * 3 … * 4 … *  Art.  26 Calculaziun e pajament da las contribuziuns chantunalas * 1 Ils  meds  finanzials  ch'il  cussegl  grond  ha  mess  a  disposiziun  en  il  rom  dal  preventiv vegnan repartids proporziunalmain a la quantitad dals ruments chasans  ch'èn vegnids transportads cun la viafier ed als trajects graduads tenor la tariffa da la  Viafier  retica  e  la  finala  pajads  a  las  corporaziuns  per  la  gestiun  da  ruments   respectivamain a las instituziuns responsablas correspundentas. * a) * … b) * … 2 Fin la fin da november da l'onn chalendar current presta il post spezialisà a las  corporaziuns respectivamain a las instituziuns responsablas in pajament parzial dad  80 pertschient da las contribuziuns probablas. * 3 Il post spezialisà paja las contribuziuns tenor il quint final fin la fin da zercladur da   l'onn chalendar suandant. *   9     820.110    4 La contribuziun chantunala importa maximalmain trais quarts dals custs effectivs  dals  transports  cun  la  viafier  d'ina  corporaziun  respectivamain  d'ina  instituziun  responsabla (incl. ils custs per transports precedents u posteriurs). *  Art.  27 * …  Art.  28 * …  5.2. CONTRIBUZIUNS A PROJECTS INNOVATIVS *  Art.  29 Contribuziuns a projects innovativs * 1 A projects innovativs pon vegnir pajadas contribuziuns, sch'i po vegnir spetgà ch'ils  projects prestian ina contribuziun quantitativamain u qualitativamain cumprovabla  per schanegiar las resursas natiralas u per reducir las grevezzas per l'ambient. * 2 Schanegiar las resursas natiralas vul dir tractar las materias primas e las victualias   inclusiv l'aua da baiver en moda persistenta sco er serrar ils ciclus da las materias. * 3 La  reducziun  da  las  grevezzas  per  l'ambient  vegn  giuditgada  integrond  las   consequenzas per las auas, per il terren, per la qualitad da l'aria, per la canera, per   vibraziuns  e  per  radiaziuns  sco  er  per  las  midadas  dal  material  genetic  d'organissems. * 4 Las dumondas ston vegnir drizzadas al post spezialisà. *  Art.  30 * …  6. Procedura: Audienza, consentiment, permissiuns  Art.  31 Audienza tar stabiliments cun radis betg ionisants 1. en la zona da construcziun  1 La vischnanca consegna al post spezialisà directamain suenter il retschaviment da  la dumonda ils documents da la dumonda da construcziun (inclusiv il fegl cun las  datas dal lieu) per stabiliments cun radis betg ionisants. Eventualas protestas cunter   l'intenziun  ston  er  vegnir  consegnadas  al  post  spezialisà,  sche  quellas  pertutgan  l'applicaziun da la legislaziun davart la protecziun da l'ambient e davart la protecziun  da las auas da la confederaziun. 2 Il post spezialisà giuditgescha, sch'il stabiliment resguarda las prescripziuns per la  protecziun dals radis betg ionisants. El communitgescha il resultat da ses giudicat a  la vischnanca; sche quai è necessari, fa el pretensiuns e cundiziuns.  10       820.110   Art.  32 * 2. ordaifer la zona da construcziun 1 Tar  edifizis  e  tar  stabiliments  ordaifer  zonas  da  construcziun  che  ston  vegnir   examinads dal departament d'economia publica e fatgs socials (disposiziun EOZ),  vegn fatga l'audienza dal post spezialisà en il rom da la procedura EOZ. 2 Il  departament  d'economia  publica  e  fatgs  socials  trametta  a  la  vischnanca  il  giudicament dal post spezialisà ensemen cun la disposiziun EOZ.  Art.  33 Consentiment per la permissiun da construcziun 1. annunzia tras la vischnanca  1 Sche  la  concessiun  d'ina  permissiun  da  construcziun  communala  dovra  il   consentiment dal post spezialisà (art. 13 al. 1, art. 25 al. 2, art. 42 al. 2, art. 48 al. 1  ed art. 52 al. 2 LCPAmb1)), consegna la vischnanca – suenter il retschaviment da la  dumonda  –  ils  documents  da  la  dumonda  da  construcziun  sco  er  ils  ulteriurs  documents necessaris al post spezialisà. L'artitgel 22 resta resalvà. 2 Eventualas protestas cunter il project ston medemamain vegnir consegnadas al post  spezialisà,  sch'ellas  concernan  l'applicaziun  da  la  legislaziun  federala  davart  la   protecziun da l'ambient u da las auas. 3 Sch'i dovra ultra da quai ina disposiziun EOZ ston ils documents vegnir inoltrads a  l'uffizi per il svilup dal territori. *  Art.  34 2. communicaziun da la decisiun 1 Il post spezialisà conceda ses consentiment u sia refusa en furma d'ina disposiziun.  El  consegna  quella  a  la  vischnanca  per  la  communicaziun a  las  petentas  ed  als  petents sco er ad eventualas persunas che fan protesta. Sch'igl è supplementarmain   necessari  ina  disposiziun  EOZ,  consegna  il  post  spezialisà  sia  disposiziun  a  l'autoritad cumpetenta per la disposiziun EOZ per la transmetter a la vischnanca. 2 La  vischnanca  communitgescha  la  disposiziun  dal  post  spezialisà  en  general  ensemen cun la permissiun da construcziun. 3 Sch'ina intenziun dovra supplementarmain tar il consentiment dal post spezialisà  ina permissiun sin fundament da la legislaziun federala davart la protecziun da las   auas u davart  la protecziun da l'ambient,  po il  consentiment vegnir consegnà en  quella permissiun.  Art.  35 Permissiun per eriger deponias 1 Dumondas  per  ina  permissiun  per  eriger  ina  deponia  ston  vegnir  inoltradas  ensemen cun ils documents da dumonda necessaris a la vischnanca.  1) DG 820.100   11   https://www.gr-lex.gr.ch/data/820.100/rm   820.110    2 La procedura per la concessiun da la permissiun sa drizza tenor las prescripziuns  per la concessiun da permissiun legalas da la protecziun da las auas che stattan en   connex cun ina dumonda da construcziun, tenor l'ordinaziun chantunala davart la  protecziun da las auas2).  Art.  36 Permissiun da manaschi per stabiliments per dismetter ruments 1 Dumondas per ina permissiun da manaschi per in stabiliment per dismetter ruments  ston vegnir inoltradas cun ils documents da dumonda necessaris a la vischnanca per  las transmetter al post spezialisà. 2 Il post spezialisà consegna la permissiun da manaschi, sche la dismessa da rument  adattada  a  l'ambient  è  garantida  sin  fundament  d'in  concept  davart  las  mesiras   tecnicas ed organisatoricas tar il  manaschi dal  stabiliment  e  sche las pretensiuns  legalas èn vegnidas observadas.  7. Giurisdicziun penala  Art.  37 Obligaziun d'annunzia 1 Las collavuraturas ed ils collavuraturs dal post spezialisà ston annunziar a l'uffizi   per  la  natira  e  l'ambient  tut  las  cuntravenziuns  cunter  la  legislaziun  davart  la   protecziun da l'ambient e davart la protecziun da las auas, da las qualas ellas u els  vegnan a savair tar lur activitad uffiziala. Las cuntravenziuns chastiablas ston vegnir   annunziadas a la polizia chantunala. *  8. Disposiziuns finalas  Art.  38 Disposiziuns transitoricas 1. cataster dals lieus contaminads  1 Fin  ch'il  cataster  dals  lieus  contaminads  n'è  anc  betg  avant  maun,  preschenta  l'autoritad  communala  al  post  spezialisà  tut  las  dumondas  da  construcziun  che  pertutgan lieus ch'èn enconuschents ad ella sezza u a la suprastanza communala sco   lieus contaminads u sco probablamain contaminads.  Art.  39 2. cumpensaziun dals custs da transport 1 Ils custs da transport per l'onn 2015 vegnan cumpensads tenor il dretg vertent. *  2) DG 815.200  12    https://www.gr-lex.gr.ch/data/815.200/rm    820.110   Art.  39a * 3. garanzias dal dretg vegl per contribuziuns da la gulivaziun da  finanzas  1 Las contribuziuns chantunalas anc avertas en il senn da l'artitgel 23 da la lescha  davart la gulivaziun da finanzas (LGF) vegnan regladas tenor il dretg vegl.  Art.  39b * 4. sistems da tschiffaballas artifizials sin implants da tir 1 Las largias ch'èn equipadas cun mantuns da laina u d'autras materialias tar sistems   da tschiffaballas artifizials gia existents ston correspunder a las prescripziuns tenor  l'artitgel 23a alinea 2: a) suenter la realisaziun da la sanaziun dals lieus contaminads avant la reavertura   dal manaschi da tir; b) en cas da lavurs essenzialas da reparatura u da mantegniment vi dals sistems   da tschiffaballas artifizials sco per exempel remplazzar cumplettamain u per  part  ils  sistems  da  tschiffaballas  artifizials,  dischlocar  ils  sistems  da  tschiffaballas artifizials u remplazzar il granulat;  c) sch'ils mantuns da laina èn daventads marschs u sche la funcziunalitad da las   largias vegn restrenschida autramain;  d) en  cas  da  largias  dal  tuttafatg  avertas  u  da  largias,  nua  che  la  surfatscha  serrada importa main che 90 pertschient da la surfatscha totala.  2 Sistems da tschiffaballas artifizials gia existents cun mantuns da laina u d'autras  materialias sumegliantas en las largias, che sa chattan sin implants ch'èn vegnids   sanads  tenor  il  dretg  davart  la  sanaziun  dals  lieus  contaminads,  ston  vegnir   remplazzads fin il pli tard ils 31 da december 2024. 3 Sin implants da tir  da chatscha ch'èn gia equipads cun sistems da tschiffaballas  artifizials,  importa  la  ladezza  minimala  da  las  plattas  d'atschal  a  l'ur  tenor  l'artitgel 23a alinea 2 50 cm. 4 Ils indrizs cun lieurs che cupitgan ch'èn gia equipads cun in sistem da tschiffaballas  spezial dastgan vegnir duvrads fin maximalmain ils 31 da december 2030 senza tetg  e senza paraid davos.  Art.  40 Entrada en vigur 1 Questa ordinaziun entra en vigur1) cun la lescha introductiva tar la lescha federala  davart  la  protecziun  da  l'ambient  (lescha  chantunala  davart  la  protecziun  da  l'ambient, LCPAmb) dals 2 da december 20012).  1) mess en vigur cun CR dals 13 d'avust 2002 per il 1. da settember 2002 2) DG 820.100   13   https://www.gr-lex.gr.ch/data/820.100/rm   820.110    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 13-08-2002 01-09-2002 relasch emprima versiun - 24-10-2006 01-01-2007 Art. 1 al. 2 midada 2006, 4301 24-10-2006 01-01-2007 Art. 17 revisiun totala 2006, 4301 24-10-2006 01-01-2007 Art. 32 revisiun totala 2006, 4301 24-10-2006 01-01-2007 Art. 33 al. 3 midada 2006, 4302 28-10-2008 01-01-2009 Art. 25 al. 3 midada - 22-09-2009 01-10-2009 Art. 15a revisiun totala - 22-09-2009 01-10-2009 Art. 15b integraziun - 13-12-2011 01-01-2012 Art. 24 al. 1 midada - 13-12-2011 01-01-2012 Art. 25 al. 1, a) midada - 13-12-2011 01-01-2012 Art. 25 al. 2 midada - 13-12-2011 01-01-2012 Art. 26 al. 2 midada - 13-12-2011 01-01-2012 Art. 28 al. 4 midada - 30-06-2015 01-01-2016 Art. 15 midada dal titel 2015-021 30-06-2015 01-01-2016 Art. 15 al. 1 midada 2015-021 30-06-2015 01-01-2016 Art. 16 al. 2 midada 2015-021 30-06-2015 01-01-2016 Art. 23 aboliziun 2015-021 30-06-2015 01-01-2016 Titel 5.1. midada 2015-021 30-06-2015 01-01-2016 Art. 24 midada dal titel 2015-021 30-06-2015 01-01-2016 Art. 24 al. 1 midada 2015-021 30-06-2015 01-01-2016 Art. 24 al. 2 midada 2015-021 30-06-2015 01-01-2016 Art. 25 midada dal titel 2015-021 30-06-2015 01-01-2016 Art. 25 al. 1 midada 2015-021 30-06-2015 01-01-2016 Art. 25 al. 1, a) midada 2015-021 30-06-2015 01-01-2016 Art. 25 al. 1, b) midada 2015-021 30-06-2015 01-01-2016 Art. 25 al. 1, c) aboliziun 2015-021 30-06-2015 01-01-2016 Art. 25 al. 2 midada 2015-021 30-06-2015 01-01-2016 Art. 25 al. 3 aboliziun 2015-021 30-06-2015 01-01-2016 Art. 25 al. 4 aboliziun 2015-021 30-06-2015 01-01-2016 Art. 26 midada dal titel 2015-021 30-06-2015 01-01-2016 Art. 26 al. 1 midada 2015-021 30-06-2015 01-01-2016 Art. 26 al. 1, a) aboliziun 2015-021 30-06-2015 01-01-2016 Art. 26 al. 1, b) aboliziun 2015-021 30-06-2015 01-01-2016 Art. 26 al. 2 midada 2015-021 30-06-2015 01-01-2016 Art. 26 al. 3 integraziun 2015-021 30-06-2015 01-01-2016 Art. 26 al. 4 integraziun 2015-021 30-06-2015 01-01-2016 Art. 27 aboliziun 2015-021 30-06-2015 01-01-2016 Art. 28 aboliziun 2015-021 30-06-2015 01-01-2016 Titel 5.2. midada 2015-021 30-06-2015 01-01-2016 Art. 29 midada dal titel 2015-021 30-06-2015 01-01-2016 Art. 29 al. 1 midada 2015-021 30-06-2015 01-01-2016 Art. 29 al. 2 integraziun 2015-021 30-06-2015 01-01-2016 Art. 29 al. 3 integraziun 2015-021 30-06-2015 01-01-2016 Art. 29 al. 4 integraziun 2015-021 30-06-2015 01-01-2016 Art. 30 aboliziun 2015-021 30-06-2015 01-01-2016 Art. 37 al. 1 midada 2015-021 30-06-2015 01-01-2016 Art. 39 al. 1 midada 2015-021 30-06-2015 01-01-2016 Art. 39a integraziun 2015-021 10-03-2020 21-04-2020 Art. 23a integraziun 2020-018 10-03-2020 21-04-2020 Art. 23b integraziun 2020-018 10-03-2020 21-04-2020 Art. 23c integraziun 2020-018 10-03-2020 21-04-2020 Art. 23d integraziun 2020-018 10-03-2020 21-04-2020 Art. 39b integraziun 2020-018  14       820.110   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 13-08-2002 01-09-2002 emprima versiun - Art. 1 al. 2 24-10-2006 01-01-2007 midada 2006, 4301 Art. 15 30-06-2015 01-01-2016 midada dal titel 2015-021 Art. 15 al. 1 30-06-2015 01-01-2016 midada 2015-021 Art. 15a 22-09-2009 01-10-2009 revisiun totala - Art. 15b 22-09-2009 01-10-2009 integraziun - Art. 16 al. 2 30-06-2015 01-01-2016 midada 2015-021 Art. 17 24-10-2006 01-01-2007 revisiun totala 2006, 4301 Art. 23 30-06-2015 01-01-2016 aboliziun 2015-021 Art. 23a 10-03-2020 21-04-2020 integraziun 2020-018 Art. 23b 10-03-2020 21-04-2020 integraziun 2020-018 Art. 23c 10-03-2020 21-04-2020 integraziun 2020-018 Art. 23d 10-03-2020 21-04-2020 integraziun 2020-018 Titel 5.1. 30-06-2015 01-01-2016 midada 2015-021 Art. 24 30-06-2015 01-01-2016 midada dal titel 2015-021 Art. 24 al. 1 13-12-2011 01-01-2012 midada - Art. 24 al. 1 30-06-2015 01-01-2016 midada 2015-021 Art. 24 al. 2 30-06-2015 01-01-2016 midada 2015-021 Art. 25 30-06-2015 01-01-2016 midada dal titel 2015-021 Art. 25 al. 1 30-06-2015 01-01-2016 midada 2015-021 Art. 25 al. 1, a) 13-12-2011 01-01-2012 midada - Art. 25 al. 1, a) 30-06-2015 01-01-2016 midada 2015-021 Art. 25 al. 1, b) 30-06-2015 01-01-2016 midada 2015-021 Art. 25 al. 1, c) 30-06-2015 01-01-2016 aboliziun 2015-021 Art. 25 al. 2 13-12-2011 01-01-2012 midada - Art. 25 al. 2 30-06-2015 01-01-2016 midada 2015-021 Art. 25 al. 3 28-10-2008 01-01-2009 midada - Art. 25 al. 3 30-06-2015 01-01-2016 aboliziun 2015-021 Art. 25 al. 4 30-06-2015 01-01-2016 aboliziun 2015-021 Art. 26 30-06-2015 01-01-2016 midada dal titel 2015-021 Art. 26 al. 1 30-06-2015 01-01-2016 midada 2015-021 Art. 26 al. 1, a) 30-06-2015 01-01-2016 aboliziun 2015-021 Art. 26 al. 1, b) 30-06-2015 01-01-2016 aboliziun 2015-021 Art. 26 al. 2 13-12-2011 01-01-2012 midada - Art. 26 al. 2 30-06-2015 01-01-2016 midada 2015-021 Art. 26 al. 3 30-06-2015 01-01-2016 integraziun 2015-021 Art. 26 al. 4 30-06-2015 01-01-2016 integraziun 2015-021 Art. 27 30-06-2015 01-01-2016 aboliziun 2015-021 Art. 28 30-06-2015 01-01-2016 aboliziun 2015-021 Art. 28 al. 4 13-12-2011 01-01-2012 midada - Titel 5.2. 30-06-2015 01-01-2016 midada 2015-021 Art. 29 30-06-2015 01-01-2016 midada dal titel 2015-021 Art. 29 al. 1 30-06-2015 01-01-2016 midada 2015-021 Art. 29 al. 2 30-06-2015 01-01-2016 integraziun 2015-021 Art. 29 al. 3 30-06-2015 01-01-2016 integraziun 2015-021 Art. 29 al. 4 30-06-2015 01-01-2016 integraziun 2015-021 Art. 30 30-06-2015 01-01-2016 aboliziun 2015-021 Art. 32 24-10-2006 01-01-2007 revisiun totala 2006, 4301 Art. 33 al. 3 24-10-2006 01-01-2007 midada 2006, 4302 Art. 37 al. 1 30-06-2015 01-01-2016 midada 2015-021 Art. 39 al. 1 30-06-2015 01-01-2016 midada 2015-021 Art. 39a 30-06-2015 01-01-2016 integraziun 2015-021 Art. 39b 10-03-2020 21-04-2020 integraziun 2020-018   15      820.110-A1     Agiunta 1: Stabiliments da mastergn e d'industria   (art. 4 al. 1 lit. f)   (versiun dals 01-12-2012)   La suandanta enumeraziun n'è betg definitiva. Ulteriurs stabiliments, dals quals ins  sto spetgar emissiuns d'ina sumeglianta sort e d'ina sumeglianta dimensiun, dovran  er il consentiment dal post spezialisà e ston er vegnir annunziads a quel.    branscha sort dal stabiliment resp. dal manaschi  industria d'aliments stanza da fimentar charn   brassaria da café  agricultura stanza per setgar  industria da textilias tenscharia   gerbaria  elavuraziun da laina     resgia  ufficina da splanar  scrinaria  ufficinas d'empizzida e da polier   elavuraziun da materia  artifiziala   ufficina da surtratgas da pulvra  ufficinas d'injecziuns da plastic  stabiliment per producir materia artifiziala u  rauba da gumma   demontascha ed  elavuraziun da crappa e  da terras   chava da crappa  implant da gera  implant da cement, da chaltschina e da gip  stabiliment per maschadar asfalt  fabrica da quadrels  stabiliment per elavurar material   industria da metal fuschina  ufficina per zincar  manaschi da galvanisar  serraria  cularia  stabiliment da sablunar   industria da construcziun interpresa da construcziun cun parc da guaffens  manaschi da pictura  ufficina da bugadar  plazzas da construcziun pli grondas     1      820.110-A1        energia stabiliments per producir biogas, gas da  serenera e raubas sumegliantas  stabiliments per l'utilisaziun energetica da  biogas, da gas da serenera e raubas  sumegliantas   dismessa da rument stabiliment per arder ruments  commerzi stabiliments per il commerzi cun ieli da   stgaudar, cun diesel, cun benzin u cun gas  liquid  tancadi  stabiliments per transtgargiar rauba che fa  pulvra   servetschs furn da pizza  indrizs da sprizzar  ufficinas da reparar autos  ufficinas da reparar auters vehichels u  maschinas  lavandaria da textilias  nettegiament da tancs  crematori  ospital         2         820.110-A2     Agiunta 2: Stabiliments per la tratga d'animals   (art. 4 al. 1 lit. g)   (versiun dals 01-01-2012)   1. Entaifer las zonas da construcziun   Sco stabiliments per la tratga d'animals che chaschunan impestaziuns considerablas  da l'aria valan stabiliments per la tratga d'animals cun ina capacitad per uschè blers  animals che quels chaschunan ensemen ina immissiun d'odurs (IO) da dapli che 4.   2. Ordaifer las zonas da construcziun   Sco stabiliments per la tratga d'animals che chaschunan impestaziuns considerablas  da l'aria valan stabiliments per la tratga d'animals cun ina capacitad per uschè blers  animals che quels chaschunan ensemen ina immissiun d'odurs (IO) da dapli che 6.  L'immissiun d'odurs (IO) vegn eruida tenor las recumandaziuns vertentas davart  distanzas minimalas da manaschis per la tratga d'animals da l'institut federal da  perscrutaziun per agricultura e tecnica agrara, Tänikon, sin basa da la quantitad  d'animals e sin basa dals facturs da l'immissiun d'odurs per differentas spezias  d'animals.        1     	1. Disposiziuns generalas 	Art. 1 Cumpetenza 	Art. 2 Far contracts 	Art. 3 Procedura en connex cun stadis illegals  	2. Protecziun cunter immissiuns 	2.1. Impestaziuns da l'aria 	Art. 4 Stabiliments cun impestaziuns considerablas da l'aria 	Art. 5 Autezza minimala da chamins e chanals d'aria persa 	Art. 6 Lavurs en il liber 	Art. 7 Controllas d'indrizs da stgaudar 	Art. 8 Controlladras e controlladers dals indrizs da stgaudar 	Art. 9 Controlla da stgaudaments da laina pitschens  	2.2. Canera 	Art. 10 Sanaziun cunter la canera 1. vias 	Art. 11 2. viafiers 	Art. 12 3. ulteriurs stabiliments 	Art. 13 Excepziuns dal scumond da l'avertura da zonas da construcziun 	Art. 14 Occurrenzas cun influenzas acusticas e cun radis da laser   	3. Substanzas privlusas per l'ambient 	Art. 15 Execuziun da la legislaziun federala davart las substanzas chemicas *  	4. Ruments 	Art. 15a * Export da ruments chasans combustibels 	Art. 15b * Import da ruments combustibels 	Art. 16 Ruments da construcziun 	Art. 17 * Emballadis da bavrondas 	Art. 18 Vehichels ord diever 1. noziun 	Art. 19 2. admoniziun, execuziun d'uffizi 	Art. 20 Stabiliments da cumpostar 	Art. 21 Cataster dals lieus contaminads 1. obligaziun d'annunzia 	Art. 22 2. construcziun e midada d'edifizis e stabiliments 	Art. 23 * … 	Art. 23a * Sistems da tschiffaballas artifizials sin implants da tir 1. princips 	Art. 23b * 2. reparatura e mantegniment 	Art. 23c * 3. obligaziun da coordinaziun cun la sanaziun dals lieus contaminads 	Art. 23d * 4. obligaziun d'annunzia  	5. Contribuziuns chantunalas 	5.1. Contribuziuns a transports cun la viafier * 	Art. 24 Contribuziuns al transport da ruments chasans cun la viafier * 	Art. 25 Documents * 	Art. 26 Calculaziun e pajament da las contribuziuns chantunalas * 	Art. 27 * … 	Art. 28 * …  	5.2. Contribuziuns a projects innovativs * 	Art. 29 Contribuziuns a projects innovativs * 	Art. 30 * …   	6. Procedura: Audienza, consentiment, permissiuns 	Art. 31 Audienza tar stabiliments cun radis betg ionisants 1. en la zona da construcziun 	Art. 32 * 2. ordaifer la zona da construcziun 	Art. 33 Consentiment per la permissiun da construcziun 1. annunzia tras la vischnanca 	Art. 34 2. communicaziun da la decisiun 	Art. 35 Permissiun per eriger deponias 	Art. 36 Permissiun da manaschi per stabiliments per dismetter ruments  	7. Giurisdicziun penala 	Art. 37 Obligaziun d'annunzia  	8. Disposiziuns finalas 	Art. 38 Disposiziuns transitoricas 1. cataster dals lieus contaminads 	Art. 39 2. cumpensaziun dals custs da transport 	Art. 39a * 3. garanzias dal dretg vegl per contribuziuns da la gulivaziun da finanzas 	Art. 39b * 4. sistems da tschiffaballas artifizials sin implants da tir 	Art. 40 Entrada en vigur   		2020-04-20T16:16:35+0200 	"7001 Chur" 	"Gesetzessammlung Kanton Graubünden"